143. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 820 της 22 Αυγ./3 Σεπτ. 1980 (ΦΕΚ Α΄ 202) Περί εφαρμογής του υπ’ αριθ. 79/65 Κανονισμού του Συμβουλίου Ε.Ο.Κ. «περί του Δικτύου Γεωργικής Λογιστικής πληροφορήσεως». Έχοντες υπ’ όψει: 1.Τας διατάξεις του άρθρ. 2 του Νόμ. 945/1979 (τ.Α΄ ΦΕΚ 170) «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα «Άνθρακος και Χάλυβος». 2.Την υπ’ αριθ. 406/1980 γνωμοδότησιν του Συμβουλίου της Επικρατείας, προτάσεις των Υπουργών Προεδρίας Κυβερνήσεως, Οικονομικών, Γεωργίας και άνευ Χαρτοφυλακίου επί σχέσεων μετά των Ευρωπαϊκών Κοινοτήτων, αποφασίζομεν: Σκοπός Άρθρ.1.-Δια του παρόντος Δ/τος σκοπείται η δημιουργία των αναγκαίων προϋποθέσεων δια την εφαρμογήν εν Ελλάδι, εις τον τομέα της Γεωργίας του Δικτύου Γεωργικής Λογιστικής Πληροφορήσεως, ως τούτο προβλέπεται υπό του Κανονισμού υπ’ αριθ. 79/65/ΕΟΚ του Συμβουλίου των Ευρωπαϊκών Κοινοτήτων «περί δημιουργίας ενός δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων εις την Ευρωπαϊκήν Οικονομικήν Κοινότητα», όπως ετροποποιήθη υπό του κανονισμού (ΕΟΚ) αριθ. 2835/72 της 29ης Δεκ. 1972 (ΕΕ αριθ. Ν. 298 της 31ης Δεκ. 1972), της αποφάσεως του Συμβουλίου της 1ης Ιαν. 1973 (ΕΕ αριθ. Ν. 2 της 1ης Ιαν. 1973), του κανονισμού (ΕΟΚ) αριθ. 2910/73 της 23ης Οκτ. 1973 (ΕΕ αριθ. Ν. 299 της 27ης Οκτ. 1973) και προσηρμόσθη δια της πράξεως Προσχωρήσεως της Ελλάδος εις τας Ευρωπαϊκάς Κοινότητας (ΕΕ αριθ. Ν. 291 της 19ης Νοεμ. 1979). Περιφερειακαί Επιτροπαί Άρθρ.2.-1.Ανά εκάστην των εν τω Παραρτήματι του παρόντος περιφερειών συνιστάται Επιτροπή υπό τον τίτλον «Περιφερειακή Επιτροπή». Ως έδραι των Επιτροπών τούτων ορίζονται, κατ’ αντιστοιχίαν των προαναφερομένων περιφερειών, αι πόλεις Θεσσαλονίκη, Πάτραι, Λάρισα και Αθήναι. 2.Εκάστη των ως άνω Επιτροπών αποτελείται εκ 12 κατ’ ανώτατον όριον μελών, συγκροτείται δι’ αποφάσεως του Υπουργού Γεωργίας και συντίθεται εκ των κάτωθι: α)Του Προϊσταμένου της Περιφερειακής Υπηρεσίας Γεωργίας, της οποίας η έδρα συμπίπτει με την έδραν της Περιφερειακής Επιτροπής ως Προέδρου, αναπληρουμένου υπό του νομίμου αναπληρωτού του. β)Των ειδικών γεωπόνων οργανώσεως και Διαχειρίσεως των Γεωργικών Εκμεταλλεύσεων οι οποίοι υπηρετούν εις τας Περιφερειακάς Υπηρεσίας Γεωργίας, των οποίων η κατά τόπον αρμοδιότης καλύπτεται υπό της περιφερείας της Περιφερειακής Επιτροπής. γ)Ενός εκπροσώπου των γεωργών. δ)Ενός εκπροσώπου των Γραφείων Γεωργικής Λογιστικής Πληροφορήσεως. ε)Εξ εκπροσώπων των υπαρχόντων εις την περιφέρειαν οργανισμών, τοπικών υπηρεσιών και ιδρυμάτων γεωργοοικονομικής κατευθύνσεως, της γεωργικής εκπαιδεύσεως, των γεωργικών εφαρμογών, της γεωργικής ερεύνης, των γεωργικών συνεταιρισμών των περιφερειακών υπηρεσιών στατιστικής και της αγροτικής πίστεως, εφ’ όσον η συνεργασία αυτών κρίνεται απαραίτητος. 3.Τα υπό στοιχ. γ, δ και ε, μέλη της παρ. 1 του παρόντος ορίζονται δια της περί συγκροτήσεως της Επιτροπής αποφάσεως, αντικαθίστανται δε δι’ ομοίας αποφάσεως, προτάσει του Εθνικού Οργάνου-Συνδέσμου κατόπιν εισηγήσεως του Προέδρου της Επιτροπής. 4.Εν αδυναμία επιτεύξεως της υπό του δευτέρου εδαφίου της παρ. 3 του άρθρ. 5 του κανονισμού 79/65/ΕΟΚ οριζομένης ομοφωνίας, αποφασίζει τελικώς το Εθνικόν ΌργανονΣύνδεσμος. Εκπροσώπησις Άρθρ.3.-Εις το Εθνικόν Όργανον-Σύνδεσμον, το προβλεπόμενον υπό της υπ’ αριθ. 48397/1767/3.8.79 (ΦΕΚ 769/τ.Β΄/10.9.79) αποφάσεως του Υπουργού Γεωργίας, «περί εσωτερικής διαρθρώσεως Τμήματος Οργαν. και Διαχειρίσεως Γεωργικών Εκμεταλλεύσεων της Δ/νσεως Γεωργ. Εφαρμογών και Τμήματος Γεωργ. Εφαρμογών και Αναπτύξεως Δ/νσεων Γεωργίας», ανατίθεται η μέριμνα των απαιτουμένων σχετικών ενεργειών δια την εκπροσώπησιν της χώρας εις διεθνή συνέδρια, διακρατικάς Επιτροπάς και οιασδήποτε διακρατικάς συνεργασίας ως και τα της καλύψεως της χώρας δι’ οιανδήποτε εθνικήν υποχρέωσιν, ήτις ήθελεν ανακύψει εν σχέσει προς το αντικείμενον του παρόντος δ/τος. Ανάθεσις έργου Άρθρ.4.-Επιτρέπεται η εις ιδιωτικού φορείς ανάθεσις έργου εκ των εν παρ. Ιβ της 48397/1767/3.8.79 (ΦΕΚ 769/τ.Β΄/10.9.79) αποφάσεως περιλαμβανομένων αρμοδιοτήτων του Εθνικού Οργάνου-Συνδέσμου, δια συναπτομένης μεταξύ αυτού και του ιδιωτικού φορέως συμβάσεως, εγκρινομένης υπό του Υπουργού Γεωργίας. (Αντί για τη σελ. 41(α) Σελ. 41(β) Τεύχος 1-82 Σελ. 17 Οργανισμός Υπουργείου Γεωργίας 16.Α.α.142-143 Δαπάναι λειτουργίας Άρθρ.5.-Αι εν γένει δαπάναι λειτουργίας του Δικτύου Γεωργικής Λογιστικής Πληροφορήσεως βαρύνουν τας πιστώσεις του Κεντρικού Ταμείου Γεωργίας, Κτηνοτροφείας και Δασών και ειδικώτερον τας τοιαύτας του προγράμματος Γεωργικών Εφαρμογών του Υπουργείου Γεωργίας. Έναρξις ισχύος Άρθρ.6.-Η ισχύς του παρόντος άρχεται την 1ην Ιαν. 1981, εξαιρέσει των άρθρ. 2 και 5, των οποίων η ισχύς άρχεται από της δημοσιεύσεως τούτου. ΠΑΡΑΡΤΗΜΑ Πίναξ των Περιφερειών των αναφερομένων εις την παρ. 1 του άρθ. 2. Ελλάς: 1.Μακεδονία-Θράκη. 2.Ήπειρος-Πελοπόννησος-Νήσοι Ιονίου Αιτωλοακαρνανία, 3.Θεσσαλία-Φθιώτις-Ευρυτανία. 4.Στερεά Ελλάς (πλην Αιτωλοακαρνανίας, Φθιωτίδος, Ευρυτανίας)-Νήσοι Αιγαίου-Κρήτης.